pythainlp/thai_wikipedia_clean_20230101 huggingface dataset:
วัดมงคลโคธาวาสเริ่มสร้างเมื่อวันที่ 15 เมษายน พ.ศ. 2300 เดิมมีชื่อว่า วัดบางเหี้ยนอก ตามชื่อตำบลบางเหี้ย เพราะตำบลนี้มีเหี้ยอยู่จำนวนมาก ในสมัยกรุงศรีอยุธยาเป็นราชธานีนั้น ไทยกับพม่าได้ทำศึกสงครามรบพุ่งกันเป็นระยะเวลายาวนาน ทำให้ราษฎรกลุ่มหนึ่งซึ่งมีฐานะค่อนข้างดี เกิดความเบื่อหน่ายในการรบทัพจับศึกได้อพยพหนีภัยสงคราม พาครอบครัวมาตั้งถิ่นฐานบ้านเรือนอยู่ใกล้กับแม่น้ำบางเหี้ย มีชื่อเรียกว่า "โคกเศรษฐี" (ปัจจุบันเรียกว่า บ้านสามเรือน) ประชาชนได้ช่วยกันสร้างวัด
ต่อมาได้รับพระราชทานชื่อจากพระบาทสมเด็จพระจุลจอมเกล้าเจ้าอยู่หัว ในครั้งพระองค์เสด็จมาประทับแรมอยู่ที่ประตูกั้นน้ำแม่น้ำบางเหี้ย (ประตูระบายน้ำชลหารพิจิตรในปัจจุบัน) เป็นเวลา 3 คืน เมื่อต้นปี พ.ศ. 2452 และได้สนทนาธรรมกับหลวงปู่ปาน เป็นที่สำราญพระราชหฤทัย พระองค์ได้พระราชทานชื่อตำบลบางเหี้ยเป็นตำบลคลองด่านเพื่อเป็นศิริมงคลและพระราชทานสมณศักดิ์ถวายหลวงปู่ปานเป็น พระครูพิพัฒนิโรธกิจ (ปาน) ต่อมาวัดได้เปลี่ยนชื่อมาเป็น "วัดมงคลโคธาวาส" แต่ประชาชนทั่วไปยังติดเรียกขานกันว่า "วัดหลวงพ่อปาน" วัดได้รับวิสุงคามสีมาเมื่อวันที่ 19 มิถุนายน พ.ศ. 2512
รูปหล่อของหลวงพ่อปาน ซึ่งประดิษฐานอยู่ที่กุฏิของท่าน รูปหล่อนี้ทำขึ้นก่อนที่ท่านจะมรณภาพ ในวันขึ้น 5–7 ค่ำ เดือน 12 ของทุกปี จะมีการอัญเชิญรูปหล่อของหลวงพ่อปานไปจัดงานนมัสการและปิดทองหลวงพ่อปาน ณ ที่ว่าการอำเภอบางบ่อ
วัดสร่างโศก (จังหวัดสมุทรปราการ)
วัดสร่างโศก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ทั้งหมด 11 ไร่ 3 งาน 60 ตารางวา
วัดสร่างโศกสร้างขึ้นประมาณปี พ.ศ. 2300 ไม่ปรากฏหลักฐานว่าใครเป็นผู้สร้าง และได้รับการบูรณปฏิสังขรณ์ให้สมบูรณ์ เมื่อ พ.ศ. 2360 ตามหลักฐานของกรมที่ดิน ระวางที่ 41 ระบุชื่อวัดนี้ว่า วัดปากอ่าว แต่ชาวบ้านนิยมเรียกว่า วัดมอญ เพราะอยู่ใกล้คลองมอญและบริเวณนี้มีชาวมอญอาศัยอยู่มาก บ้างว่าวัดนี้มีชื่อ วัดอัฎฐวราราม เพราะมีกุฏิ 8 หลัง บ้างก็เรียกว่า วัดอัศวราราม เพราะวัดนี้เป็นที่ตั้งกองทัพม้าของพระเจ้าตากสินมหาราช ต่อมาภายหลังได้รับการเปลี่ยนแปลงนามวัดใหม่ โดยสมเด็จพระมหาสมณเจ้า กรมพระยาปวเรศวริยาลงกรณ์ เป็น วัดเตลงรมณ์ หรือ วัดทะเลงลม ในปี พ.ศ. 2482 เปลี่ยนนามใหม่เป็น วัดโพธิ์ทอง จนในที่สุดทางราชการได้เปลี่ยนนามวัดเสียใหม่เป็น "วัดสร่างโศก" เพื่อให้สอดคล้องกับพระนามของพระองค์หญิงโศกสว่าง พระราชธิดาในพระบาทสมเด็จพระปิ่นเกล้าเจ้าอยู่หัว
ทางด้านการศึกษา วัดได้สร้างโรงเรียนพระปริยัติธรรมสำหรับพระภิกษุและสามเณร และให้ทางราชการสร้างโรงเรียนระดับประถมศึกษาในที่ดินวัด ในสมัยที่พระครูวิมลญาณ เป็นเจ้าอาวาส พ.ศ. 2537 ได้ทำการย้ายวัดจากฝั่งติดคลอง ข้ามมาอยู่อีกฝั่งถนนหนึ่ง เนื่องจากเกิดน้ำท่วมตลอด จนถึงทุกวันนี้ และในปี พ.ศ. 2545 ได้มีการสร้างอนุสาวรีย์สมเด็จพระเจ้าตากสินมหาราชขึ้น
วัดพระนอน (จังหวัดนนทบุรี)
วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองบางทอง ตำบลบางแม่นาง อำเภอบางใหญ่ จังหวัดนนทบุรี ที่ดินที่ตั้งวัดมีเนื้อที่ 4 ไร่ 2 งาน 18 ตารางวา ปัจจุบันเจ้าอาวาสคือ พระครูรัตนาสุตาภิรักษ์ (รตสีโล สมชาย แสงรัตน์)
วัดพระนอนสร้างขึ้นเมื่อ พ.ศ. 2388 ปูชนียวัตถุมีพระประธานประจำอุโบสถ นามว่า "หลวงพ่อพระนอน" และพระพุทธรูปนั่ง และมีเจดีย์อยู่ด้านซ้ายของอุโบสถ ชาวบ้านขนานนามวัดนี้ว่า "วัดพระนอน" โดยถือเอาเหตุที่วัดนี้มีพระนอนศักดิ์สิทธิ์มาแต่เดิม ในปีที่อำเภอบางใหญ่ประสบอุทกภัย สถานที่โดยรอบบริเวณวัดจะได้รับความเสียหายจากน้ำท่วม แต่น้ำไม่ท่วมบริเวณอุโบสถวัด วัดได้รับพระราชทานวิสุงคามสีมาเมื่อวันที่ 8 พฤษภาคม พ.ศ. 2440 วัดแห่งนี้รวมอยู่ในรายการท่องเที่ยวล่องแม่น้ำเจ้าพระยา ทำบุญไหว้พระเก้าวัดภายในจังหวัดนนทบุรี
วัดกำแพง (จังหวัดนนทบุรี)
วัดกำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดกำแพงสร้างขึ้นเมื่อ พ.ศ. 2220 เดิมมีชื่อว่า วัดส้มป่อย เป็นวัดเก่าแก่ในสมัยกรุงศรีอยุธยา ได้รับพระราชทานวิสุงคามสีมาเมื่อ พ.ศ. 2226 ได้รับการบูรณปฏิสังขรณ์เมื่อประมาณ พ.ศ. 2500 ในสมัยพระครูธรรมธรทวาย สีลธมฺโม เป็นเจ้าอาวาส ท่านได้สร้างศาสนวัตถุและเสนาสนะต่าง ๆ มากมาย หลังจากนั้นเจ้าอาวาสรูปต่อมาคือพระมหาวิชิตพงษ์ ถิรปุญฺโญ ได้ดูแลรักษาตลอดมา
อาคารเสนาสนะได้แก่ อุโบสถ สร้างเมื่อ พ.ศ. 2226 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2514 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางสมาธิ สร้างเมื่อ พ.ศ. 2226 พระประธานประจำศาลาการเปรียญปางสมาธิ สร้างเมื่อ พ.ศ. 2514 พระพุทธรูปพุทธลักษณะแบบพระพุทธชินราช
วัดเทพธงชัย
วัดเทพธงชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำจืด อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 8 ไร่ 1 งาน 88 ตารางวา ปัจจุบันมีพระครูสังฆรักษ์ปรีชา ธมฺมเตโช เป็นเจ้าอาวาส
วัดเทพธงชัยตั้งเมื่อวันที่ 30 กันยายน พ.ศ. 2523 โดยมีนางลิ้นจี่ บริบูรณ์ เป็นผุ้บริจาคที่ดินเพื่อสร้างวัด ผู้ที่ริเริ่มสร้างขึ้นได้แก่ นายอำนวย คนร่างทรงเจ้าพ่อเทพ วัดได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535 เขตวิสุงคามสีมากว้าง 60 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2523
ในสมัยพระครูสังฆรักษ์ปรีชา ธมฺมเตโช เป็นเจ้าอาวาส ได้ทำการปฏิสังขรณ์บูรณะวัด โดยการถมพื้นวัดให้สูงขึ้น ดีดกุฎิพระภิกษุให้สูงขึ้นป้องกันน้ำท่วมขัง สร้างบ่อเลี้ยงปลา รวมถึงได้มีการสร้างเสนาสนะที่มั่นคงเพิ่มขึ้น เช่น สร้างศาลาการเปรียญ วิหาร ศาลาสวดพระอภิธรรม กุฏิพระภิกษุเพิ่มขึ้นอีก 3 หลัง ตลอดจนถึงได้มีการปลูกต้นไม้ในวัดให้ร่มรื่น
อาคารเสนาสนะได้แก่ อุโบสถภายในประดิษฐานพระพุทธรูปที่สร้างจำลองขึ้นคือ หลวงพ่อวัดไร่ขิง หลวงพ่อบ้านแหลม หลวงพ่อวัดเขาตะเครา หลวงพ่อโสธร และหลวงพ่อโตวัดบางพลี กุฏิสงฆ์ จำนวน 11 หลัง เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
ทฤษฎีบทหลักมูลของเลขคณิต
ร็อคแมน X (วิดีโอเกมภาคแรก)
คอลบี มินิฟี
คอลบี มินิฟี (; เกิด 31 มกราคม พ.ศ. 2535) เป็นนักแสดงหญิงชาวอเมริกัน เธอเริ่มแสดงเมื่ออายุสิบเอ็ดปีและเป็นนักวิชาการ YoungArts; เธอจบการศึกษาจากมหาวิทยาลัยแห่งเมืองนิวยอร์ก ในปี ค.ศ. 2014 เธอแสดงร่วมกับสถาบันเต้นรำแห่งชาติเป็นเวลาสี่ปี เธอเคยปรากฏตัวทั้งในและนอกละครบรอดเวย์ รวมทั้งในวงการโทรทัศน์และภาพยนตร์
Colby Minifie
โรบิน เวเกิร์ต
โรบิน เวเกิร์ต (; เกิด 7 กรกฎาคม พ.ศ. 2512) เป็นนักแสดงโทรทัศน์และภาพยนตร์ชาวอเมริกัน เธอมีชื่อเสียงจากการรับบท คาลามิตี เจน ในละครชุดทางโทรทัศน์เรื่อง "เดดวูด" (2547-2549) ซึ่งเธอได้รับการเสนอชื่อเข้าชิงรางวัล Primetime Emmy สาขานักแสดงสมทบหญิงยอดเยี่ยมในละครดราม่าในปี พ.ศ. 2547
Robin Weigert
เอริน มอรีอาร์ตี
เอริน อีแลร์ มอรีอาร์ตี (; เกิด 24 มิถุนายน พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทแอนนี แจนยูเอรี/สตาร์ไลต์ ในละครชุดช่องแอมะซอนไพรม์วิดีโอเรื่อง "เดอะบอยส์" (2552–ปัจจุบัน) ซึ่งสร้างจากหนังสือการ์ตูนในชื่อเดียวกัน ก่อนหน้าเดอะบอยส์เธอมีบทบาทที่โดดเด่นในเรื่อง "เจสสิกา โจนส์" (2558) ของเน็ตฟลิกซ์, "เดอะดิเท็กทิฟ" (2557) ของเอชบีโอ และ "เร็ดวิโดว์" (2556) ของช่องเอบีซี นอกวงการโทรทัศน์เธอได้แสดงในภาพยนตร์อิสระที่ได้รับรางวัลเรื่อง "ทิ้งโลกเดิม เติมโลกใหม่" และ "ครอบครัวปราชญ์พันธุ์พิลึก" รวมถึงเรื่องอื่น ๆ
อีริน โมริอาร์ตี
วิลเลียม ทราวัล
วิลเลียม ทราวัล (; เกิด 9 กรกฎาคม พ.ศ. 2523) เป็นนักแสดงชาวออสเตรเลียซึ่งมีชื่อเสียงจากการรับบท ดร. แจ็ค เควด จากละครเกี่ยวกับโรงพยาบาลของออสเตรเลียเรื่อง "ออลเซนต์ส" (2004–2008) และแสดงเป็น วิล ซิมพ์สัน ในละครชุดดราม่าแนวซูเปอร์ฮีโร่ของเน็ตฟลิกซ์เรื่อง "เจสสิกา โจนส์" (2015–2018)
Wil Traval
ไมเคิล ซิเบอร์รี
ไมเคิล ซิเบอร์รี (; เกิดปี พ.ศ. 2499 ในโฮบาร์ต รัฐแทสเมเนีย ประเทศออสเตรเลีย) เป็นนักแสดงละครเวทีและภาพยนตร์ชาวออสเตรเลีย
ซิเบอร์รีจบการศึกษาจากสถาบันศิลปะการแสดงแห่งชาติ ในซิดนีย์ ประเทศออสเตรเลียและเริ่มงานในแอดิเลดที่ บริษัทโรงละครรัฐแห่งเซาท์ออสเตรเลีย ก่อนจะย้ายไปอังกฤษเพื่อแสดงให้กับ บริษัทเชคสเปียร์หลวง
ในปี พ.ศ. 2560 เขาแสดงเป็น ลีโอ เทรสเลอร์ ในละครบรอดเวย์ที่ได้รับการเสนอชื่อชิงรางวัลโทนีเรื่อง ที่ศูนย์ลินคอล์น
ผลงานทางโทรทัศน์ที่โดดเด่นของเขา ได้แก่ "เชอร์ลอค โฮล์มส์"; "จีฟส์และวูสเตอร์"; ""; "เดอะแกรนด์"; "ไซเลนท์วิตเนส"; "วิคตอเรียและอัลเบิร์ต"; "เฮาส์ออฟการ์ดส์"; "บอร์ดวอล์คเอ็มไพร์"; "เดอะแบล็คลิสต์"; "เจสสิกา โจนส์"; "มาดามซีเครตทารี"; "เดอะลาสไทคูน" และ "เดอะโซไซตี" เขาเป็นนักแสดงสมทบในภาพยนตร์เรื่อง "บาวดารีออฟเดอะฮาร์ท" และ "พยัคฆ์ร้ายวัยสะออน"
Michael Siberry
ลิซา เอเมอรี
ลิซา เอเมอรี (; เกิด 29 มกราคม พ.ศ. 2495) เป็นนักแสดงหญิง​ชาวอเมริกัน มีผลงานทั้ง​ในภาพยนตร์, ละครโทรทัศน์​ และละครเวที​ เอเมอรีเป็นที่รู้จักจากการรับบทเป็น "ดาร์ลีน สเนลล์" ตัวละครหลักในละครชุด​ของเน็ตฟลิกซ์เรื่อง "โอซาร์ก​"
ลิซา เอเมอรี เกิดที่เมืองพิตส์เบิร์ก​ รัฐเพนซิลเวเนีย ​มีแม่เป็นอดีตนักแสดงหญิงจากรัฐเวอร์จิเนีย​และมีพ่อเป็นผู้บริหารด้านการโฆษณาที่ทำงานอยู่ในรัฐเพนซิลเวเนีย เธอเข้าเรียนที่วิทยาลัยฮอลลินส์ซึ่งเดิมทีเธอตั้งใจว่าจะเรียนด้านจิตรกรรม​ แต่เริ่มมีความสนใจและหันมาเรียนด้านการละครแทน หลังจากสำเร็จการศึกษา เธอได้เข้าเรียนต่อทางด้านการแสดงในโรงละคร​ "Circle in the Square" ที่แมนแฮตตัน, นครนิวยอร์ก​ จากนั้นเธอเริ่มเข้ารับการทดสอบออดิชัน​
เอเมอรี ย้ายมาที่นครนิวยอร์กพร้อม​กับแฟนหนุ่มที่คบกันมานาน แต่ในที่สุดทั้งคู่ได้เลิกรากันไป ก่อนที่เธอจะเริ่มสมัครเข้าเรียนการแสดงในหลักสูตร 2 ปีของโรงละคร Circle in the Square
ผลงานละครของเอเมอรี ได้แก่ "เดอะแมชเมกเกอร์", "ดินเนอร์วิทเฟรนด์ส" (1999), "วอทเดอะบัตเตอร์ฟลายซอว์" (2000), "เดอะไพรม์ออฟมิสจีน โบรดี" (2006), "ทอลเลอร์แอนด์ซัน", "เบิร์นติส" (1987), "รูเมอร์ส", "พรีเซนต์ลอจเชอร์", "เดอะวีเมน" (2001), "มาร์วินสรูม" (1991), "เอบิเกลสปาร์ตี้" (2005), และ "รีเลทิฟลีสปีกกิ้ง" (2011) เธอได้รับการเสนอชื่อเข้าชิงรางวัล Drama Desk Award สาขานักแสดงนำหญิงยอดเยี่ยมในละครสามครั้ง
วัดจองคำ
วัดจองคำ อาจหมายถึง
วัดเชตวัน ลำปาง
ราเชล เทย์เลอร์
ราเชล เทย์เลอร์ (; เกิด 11 กรกฎาคม พ.ศ. 2527) เป็นนักแสดงและนางแบบชาวออสเตรเลีย เธอแสดงนำครั้งแรกในซีรีส์เรื่อง "เฮดแลนด์" ของออสเตรเลีย (2548-2549) จากนั้นเธอก็ย้ายไปฮอลลีวูด แสดงในภาพยนตร์เช่น "แมน-ธิง" (2005), "เกี่ยว ลาก กระชากนรก" (2006), "ทรานส์ฟอร์มเมอร์ส มหาวิบัติจักรกลสังหารถล่มจักรวาล" (2007), "บอตเทิตชอค" (2008), "ซีดาร์บอย" (2009), "สปลินเตอร์เฮดส์" (2009), "ชัตเตอร์ แรงอาฆาต ภาพวิญญาณสยอง" (2008), "เรดดอก" (2011) และ "เอนีเควสชันฟอร์เบน?" (2012)
การสรุปตัวเลข 5 ตัว
การสรุปตัวเลข 5 ตัว เป็นชุดขอสติถิพรรณนา ที่ให้ข้อมูลเกี่ยวกับชุดข้อมูล ประกอบด้วย 5 เปอร์เซนต์ไทล์ที่สำคัญตือ
นอกจากมัธฐานของชุดข้อมูลแล้ว ยังมีค่าทางสถิติอีกสองค่าคือ ควอรืไทล์บนและควอไทล์ล่าง ถ้าข้อมูลถูกเรียงเรียงแล้ว แล้วควอร์ไทล์ล่างจะอยู่ตรงกลางข้อมูลครึ่งล่าง และควอร์ไทล์บนจะอยู่ตรงกลางข้อมูลครึ่งบน ควอไทล์เหล่านี้สามารถใช้ในการหาค่าพิสัยระหว่างควอไทล์ ที่สามารถใช้อธิบายการกระจายตัวของข้อมูล และสามารถบอกได้ว่ามีหรือไม่มีค่านอกเกณฑ์
ก็อตอิต?
ก็อตอิต?  เป็นเอกซ์เทนเดดเพลย์เปิดตัวของวงบอยแบนด์เกาหลีใต้ก็อตเซเวน เผยแพร่เมื่อวันที่ 20 มกราคม พ.ศ. 2557 เพลง "Girls Girls Girls" เป็นเพลงซิงเกิ้ลโปรโมต
เครดิตดัดแปลงมาจากฐานข้อมูล Korea Music Copyright Association
ก็อตอิท?
ซากาเอะ (จังหวัดชิบะ)
ซากาเอะ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 20,325 คน 9,138 ครัวเรือน ความหนาแน่น 630 คนต่อตารางกิโลเมตร และมีพื้นที่ทั้งหมด
ซากาเอะตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 30 กิโลเมตร และห่างการใจกลางโตเกียวประมาณ 45 ถึง 55 กิโลเมตร เมืองนี้อยู่ภายในที่ราบคันโต และพื้นที่ทางตะวันตกเฉียงเหนือและทางตอนใต้ของเมืองเป็นที่ราบที่มีการทำนาข้าว ที่ราบสูงทางตะวันออกอยู่บนที่ราบสูงชิโมซะ ซึ่งมีป่าไม้และทุ่งนาจำนวนมาก และมีแม่น้ำโทเนะไหลผ่านทางตอนเหนือของเมือง
เทศบาลข้างเคียง.
จังหวัดชิบะ
จังหวัดอิบารากิ
ซากาเอะมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและไม่มีหิมะตก อุณหภูมิเฉลี่ยต่อปีในซากาเอะคือ 14.6 °C ปริมาณน้ำฝนเฉลี่ยต่อปีอยู่ที่ 1382 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.2 °C และต่ำสุดในเดือนมกราคมที่ประมาณ 4.1 °C
หมู่บ้านซากาเอะก่อตั้งขึ้นเมื่อวันที่ 1 เมษายน 1889 โดยการรวมกันของหมู่บ้านเล็ก ๆ 7 แห่งในอำเภอชิโมฮาบุพร้อมกับจัดตั้งระบบเทศบาลขึ้นใหม่ ในวันเดียวกันนั้น หมู่บ้านฟูกามะในอำเภออิมบะได้ก่อตั้งขึ้นจากการรวมตัวกันของหมู่บ้านเล็ก ๆ 15 แห่ง วันที่ 28 ธันวาคม 1892 หมู่บ้านซากาเอะได้รับการยกสถานะเป็นเมืองและเปลี่ยนชื่อเป็นเมืองอาจิกิ วันที่ 1 เมษายน 1955 อำเภอชิโมฮาบุถูกยุบทำให้เมืองอาจิกิได้กลายเป็นส่วนหนึ่งของอำเภออิมบะ วันที่ 1 ธันวาคม 1955 เมืองอาจิกิและหมู่บ้านฟูกามะได้ยุบรวมกันเป็นเมืองใหม่ชื่อเมืองซากาเอะ ในการปรับปรุงเปลี่ยนแปลงอาณาเขตเมื่อวันที่ 1 มกราคม 1956 เมืองซากาเอะได้ผนวกเอาส่วนหนึ่งของเมืองคาวาจิ จังหวัดอิบารากิ ซึ่งเป็นเมืองที่อยู่ติดกัน จนกลายมาเป็นอาณาเขตของเมืองในปัจจุบัน
ซากาเอะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองซากาเอะและนครอินไซที่อยู่ติดกันประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 13 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
ซากาเอะเป็นศูนย์กลางการค้าในภูมิภาคร่วมกับมีอุตสาหกรรมเบา โดยส่วนใหญ่เกี่ยวข้องกับอุตสาหกรรมการแปรรูปอาหาร
บริษัทรถไฟญี่ปุ่นตะวันออก – สายนาริตะ
โรงเรียนองค์การบริหารส่วนจังหวัดกระบี่
โรงเรียนองค์การบริหารส่วนจังหวัดกระบี่  เป็นโรงเรียนมัธยมศึกษาขนาดกลาง สังกัดกรมส่งเสริมการปกครองท้องถิ่น กระทรวงมหาดไทย ตั้งอยู่ที่ 459 ถนนท่าเรือ ตำบลไสไทย อำเภอเมืองกระบี่ จังหวัดกระบี่ ตั้งขึ้นตามนโยบายที่แถลงต่อสภาองค์การบริหารส่วนจังหวัดกระบี่ และ วิสัยทัศน์องค์การบริหารส่วนจังหวัดกระบี่ “เมืองน่าอยู่ เศรษฐกิจก้าวหน้า สังคมพัฒนา การศึกษาก้าวไกล” ในการจัดการศึกษาให้กับเยาวชนจังหวัดกระบี่ได้รับโอกาสทางการศึกษา ถือเป็นภารกิจอันสำคัญพื้นฐานในการพัฒนาเศรษฐกิจ และสังคมของจังหวัดกระบี่
ปี พ.ศ. 2554 นายสมศักดิ์ กิตติธรกุล แต่งตั้งผู้ทรงคุณวุฒิทางการศึกษา คณะผู้บริหาร และที่ปรึกษานายกองค์การบริหารส่วนจังหวัดกระบี่เป็นคณะทำงาน เตรียมการจัดตั้งโรงเรียนองค์การบริหารส่วนจังหวัดกระบี่ เมื่อวันที่ 8 มีนาคม 2554
ต่อมาสภาองค์การบริหารส่วนจังหวัดกระบี่ เห็นชอบให้จัดตั้งโรงเรียนองค์การบริหารส่วนจังหวัดกระบี่ โดยใช้อักษรย่อ “อบจ.กบ.” ภาษาอังกฤษ "KPAOS" เมื่อวันที่ 28 เมษายน 2554 และองค์การบริหารส่วนจังหวัดกระบี่ ประกาศจัดตั้งโรงเรียนเมื่อวันที่ 31 สิงหาคม 2554 สถานที่ก่อตั้งโรงเรียนใช้พื้นที่ที่ได้รับอนุญาตจากกรมป่าไม้ ตั้งอยู่หมู่ที่ 7 ถนนท่าเรือ ตำบลไสไทย อำเภอเมือง จังหวัดกระบี่ มีเนื้อที่ 34 ไร่ 20 ตารางวา
ปีต่อมา องค์การบริหารส่วนจังหวัดกระบี่ได้จัดสรรงบประมาณในการปรับปรุงสำนักงานองค์การบริหารส่วนจังหวัดกระบี่ที่เดิม เป็นอาคารเรียนชั่วคราว เพื่อเปิดรับนักเรียนปีการศึกษา 2555 ทั้งสิ้น 4 ห้องเรียน จำนวน 140 คน
ปีการศึกษา 2558 โรงเรียนเปิดรับนักเรียนชั้นมัธยมศึกษาปีที่ 4 จำนวน 4 ห้องเรียน นักเรียน 120 คน มีแผนการเรียนทั้งสิ้น 4 สาย สายวิทยาศาตร์สุขภาพ สายวิทยาศาสตร์คำนวณ สายวิทยาศาตร์ทั่วไป และสายวิทยาศาสตร์คอมพิวเตอร์ เป็นอาทิ
องค์การบริหารส่วนจังหวัดกระบี่แต่งตั้ง นายสัจจพร จันทร์ศรีนวล รองปลัดองค์การบริหารส่วนจังหวัดกระบี่ รักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ ตั้งแต่วันที่ 20 เมษายน 2558
ปีการศึกษา 2559 นางสาวดวงแข เพชรเรือนทอง ได้รับการแต่งตั้งให้ดำรงตำแหน่ง ผู้อำนวยการโรงเรียนองค์การบริหารส่วนจังหวัดกระบี่ จนถึงปีการศึกษา 2561
ปีการศึกษา 2563 นางบุษกร หอกุล ได้รับการแต่งตั้งให้ดำรงตำแหน่งผู้อำนวยการโรงเรียนองค์การบริหารส่วนจังหวัดกระบี่ จนถึงปัจจุบัน
ภายในปี 2568 โรงเรียนองค์การบริหารส่วนจังหวัดกระบี่เป็นสถาบันเทียบเท่าระดับนานาชาติ ด้านการเรียนการสอนวิทยาศาสตร์ คณิตศาสตร์ และภาษาต่างประเทศ บนพื้นฐานหลักปรัชญาของเศรษฐกิจพอเพียง เพื่อพัฒนาสู่การเป็นพลเมืองโลกที่ดีกลับมาพัฒนาท้องถิ่นและประเทศชาติ
พันธกิจ.
พันธกิจของโรงเรียนองค์การบริหารส่วนจังหวัดกระบี่ แบ่งออกเป็น 4 ข้อดังนี้
1. พัฒนาการบริหารจัดการและการจัดการเรียนการสอนสำหรับนักเรียนให้มีความสามารถด้านวิทยาศาสตร์คณิตศาสตร์และภาษาต่างประเทศ ระดับมัธยมศึกษาให้มีคุณภาพเทียบเท่าระดับนานาชาติ
2. พัฒนาหลักสูตร วิธีการเรียนการสอน สื่ออุปกรณ์การเรียนการสอนและกิจกรรมพัฒนาผู้เรียน สำหรับนักเรียนผู้มี ความสามารถด้านวิทยาศาสตร์คณิตศาสตร์และภาษาต่างประเทศ ระดับมัธยมศึกษาให้มีคุณภาพเทียบเท่าระดับนานาชาติ
3. พัฒนาผู้เรียนให้มีคุณธรรม จริยธรรม มีค่านิยมที่พึงประสงค์มีทักษะชีวิต มีภูมิปัญญาและการเรียนรู้กลับมาพัฒนาท้องถิ่นบนพื้นฐานหลักปรัชญาของเศรษฐกิจพอเพียง
4. ส่งเสริมการมีส่วนร่วมให้บุคลากร ภาคีเครือข่าย และหน่วยงานภายนอกที่เกี่ยวข้องเข้ามาพัฒนาการศึกษาของโรงเรียน
หลักสูตรระดับชั้นมัธยมศึกษาตอนต้น จัดทำขึ้นเพื่อให้นักเรียนมีคุณลักษณะและเป้าหมายในการพัฒนานักเรียน และจัดทำให้ครอบคลุมสาระการเรียนรู้ของหลักสูตรแกนกลางการศึกษาขั้นพื้นฐาน ของกระทรวงศึกษาธิการ และหลักสูตรห้องเรียนพิเศษวิทยาศาตร์ระดับมัธยมศึกษาตอนต้น ตามแนวทางของ สสวท. และ สอวน.
การเรียนรู้ตามหลักสูตรระดับชั้นมัธยมศึกษาตอนต้น นักเรียนต้องลงทะเบียนเรียนรายวิชาขั้นพื้นฐาน จำนวน 66 หน่วยกิจ (0.5 หน่วยกิจคือ 1 คาบต่อสัปดาห์ คาบละ 50 นาที) รายวิชาเพิ่มเติมแบบบังคับเลือก จำนวน 25.5 หน่วยกิจและรายวิชาเพิ่มเติมแบบเลืกเสรีจำนวน 3.5 หน่วยกิจ รวมทั้งสิ้นไม่น้อยกว่า 95 หน่วยกิจ และมีผลการเรียนไม่ต่ำกว่า 2.00 แล้ว นักเรียนต้อง
นอกจากนั้นต้องมีสมรรถนะที่สำคัญในการนำเสนอโครงงาน และผ่านการประเมินคุณลักษณะอันพึงประสงค์ตามเกณฑ์ที่กำหนดไว้ในหลักสูตรฉบับนี้อีกด้วย จึงจะถือว่าสำเร็จการศึกษาในระดับชั้นมัธยมศึกษาปีที่ 3
สำหรับหลักสูตรระดับมัธยมศึกษาตอนปลาย นักเรียนต้องลงทะเบียนเรียนนักเรียนต้องลงทะเบียนเรียนรายวิชาพื้นฐานจำนวน 41 หน่วยกิต รายวิชาเพิ่มเติมแบบบังคับเลือกจำนวน 48.5 หน่วยกิต และเลือกลงทะเบียนเรียนรายวิชาเพิ่มเติมแบบเลือกเสรี ไม่น้อยกว่า 7.5 หน่วยกิต รวมทั้งสิ้น 97.0 หน่วยกิตและมีผลการเรียนทุกวิชาไม่ต่ำกว่า 2.00 แล้วนักเรียนยังต้อง
โดยทั้ง 2 ระดับมีกิจกรรมพัฒนาผู้เรียนเหมือนกัน คือ
กรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป
โคซากิ
โคซากิ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 5,884 คน 2471 ครัวเรือน ความหนาแน่น 300 คนต่อตารางกิโลเมตร และมีพื้นที่ทั้งหมด
ชื่อเมืองโคซากิในภาษาญี่ปุ่นมาจากอักษร"คันจิ"สองตัว ตัวแรก หมายถึง "คามิ" เป็นคำภาษาญี่ปุ่นเกี่ยวกับเทพเจ้า วิญญาณ หรือพลังธรรมชาติ และตัวที่สอง หมายถึง "แหลม" หรือ "คาบสมุทรขนาดเล็ก"
โคซากิตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 40 กิโลเมตร และห่างจากใจกลางโตเกียวประมาณ 60 ถึง 70 กิโลเมตร เมืองนี้อยู่ริมแม่น้ำโทเนะซึ่งไหลผ่านอยู่ทางทิศเหนือ พื้นที่ทางตอนเหนือตั้งอยู่บนที่ราบลุ่มของแม่น้ำ และทางตอนใต้อยู่บนที่ราบสูงชิโมซะ โคซากิเป็นส่วนหนึ่งของอุทยานธรรมชาติประจำจังหวัดโอโตเนะ
โคซากิมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโคซากิคือ 14.5 °C ปริมาณน้ำฝนเฉลี่ยต่อปีอยู่ที่ 1414 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 4.0 °C
จากข้อมูลการสำรวจสำมะโนประชากรของญี่ปุ่น จำนวนประชากรของโคซากิค่อนข้างคงที่ตลอด 70 ปีที่ผ่านมา
ในอดีตโคซากิเป็นส่วนหนึ่งของแคว้นชิโมซะ จนกระทั่งมีการก่อตั้งจังหวัดชิบะในช่วงต้นยุคเมจิ (1868–1912) หมู่บ้านโคซากิและโยเนซาวะก่อตั้งขึ้นเมื่อวันที่ 1 เมษายน 1889 อยู่ภายในอำเภอคาโตริ จังหวัดชิบะ โดยเป็นการจัดตั้งใหม่ในระบบเทศบาล หมู่บ้านโคซากิได้รับการยกฐานะเป็นเมืองเมื่อวันที่ 12 มีนาคม 1890 ต่อมาวันที่ 5 มกราคม 1955 หมู่บ้านโยเนซาวะได้ยุบรวมเข้ากับเมืองโคซากิ
โคซากิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองโคซากิ พร้อมทั้งนครคาโตริและเมืองทาโกะ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
โคซากิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง โรงเรียนมัธยมต้น 1 แห่ง และไม่มีโรงเรียนมัธยมปลาย อย่างไรก็ตาม คณะกรรมการการศึกษาประจำจังหวัดชิบะได้เปิดโรงเรียนการศึกษาพิเศษสำหรับผู้พิการ 1 แห่ง
แดนซ์ แดนซ์ เรโวลูชัน (ภาค 1)
แดนซ์ แดนซ์ เรโวลูชัน (ภาค 2)
แดนซ์ แดนซ์ เรโวลูชัน (ภาค 3)
แดนซ์ แดนซ์ เรโวลูชัน ซูเปอร์โนวา
รายชื่อตำบลในประเทศไทยเรียงตามจำนวนประชากร
ต่อไปนี้คือ รายชื่อตำบลในประเทศไทยเรียงตามจำนวนประชากร
รายชื่อตำบลในไทยเรียงตามจำนวนประชากร
เอดัวร์โด ซัลบิโอ
เอดัวร์โด อันโตนิโอ ซัลบิโอ (; เกิด 13 กรกฎาคม ค.ศ. 1990) เป็นนักฟุตบอลชาวอาร์เจนตินา ปัจจุบันเล่นในตำแหน่งปีกให้กับโบกายูนิออร์สและทีมชาติอาร์เจนตินา
ลานุส.
อัตเลติโกมาดริด.
ต้นเดือนมกราคม 2010 ซัลบิโอเซ็นสัญญากับอัตเลติโกมาดริดในลีกสเปน โดยมีค่าตัวตามรายงาน 10 ล้านยูโร เขาลงเล่นนัดแรกให้กับทีมในเกมยูฟ่ายูโรปาลีก ฤดูกาล 2009–2010 โดยพบกับกาลาทาซาไร เมื่อวันที่ 18 กุมภาพันธ์ 2010 และทำประตูแรกให้กับทีมในลาลิกาในนัดที่ชนะเตเนรีเฟ 3–1 เมื่อวันที่ 25 เมษายน
โบกายูนิออร์ส.
วันที่ 18 กรกฎาคม 2019 ไบฟีกาได้ประกาศว่าซัลบิโอได้ย้ายไปร่วมทีมโบกายูนิออร์ส
จากนั้นในวันที่ 20 พฤษภาคม 2009 ซัลบิโอได้ลงเล่นทีมชาติชุดใหญ่ทีมชาติชุดใหญ่นัดแรกโดยพบกับปานามา ซึ่งในนัดนั้นอาร์เจนตินาใช้ผู้เล่นส่วนใหญ่ที่ลงเล่นอยู่ในปริเมราดิบิซิออน และชนะไป 3–1 หลังจากนั้นเขาได้ลงเล่นพบกับชิลีในเกมฟุตบอลโลก 2014 รอบคัดเลือก
โบกายูนิออร์ส
Eduardo Salvio
รายนามศิลปินแห่งชาติ
วอลเลย์บอลโปรชาเลนจ์ 2020
วอลเลย์บอลโปรชาเลนจ์ 2020 เป็นการแข่งขันวอลเลย์บอลโปรชาเลนจ์ครั้งที่ 9 ซึ่งในฤดูกาลนี้จะมีสโมสรเข้าร่วมการแข่งขันเป็น 5 สโมสร โดยจะเริ่มแข่งขันระหว่างวันที่ 2 ถึง 4 พฤศจิกายน พ.ศ. 2564 ณ อาคารนันทนาการ มหาวิทยาลัยรังสิต
ไฮอะซินท์บ้าน
Hyacinthus orientalis, ไฮอะซินท์บ้าน , ไฮอะซินท์สวน  หรือ ไฮอะซินท์ดัตช์  เป็นสปีชีส์ของพืชดอกในวงศ์หน่อไม้ฝรั่ง วงศ์ย่อย Scilloidiae ที่มีถิ่นกำเนิดอยู่ในเอเชียตะวันตกเฉียงใต้ ตอนใต้และตอนกลางของประเทศตุรกี ภาคตะวันตกเฉียงเหนือของประเทศซีเรีย ประเทศเลบานอน และตอนเหนือของประเทศอิสราเอล พืชชนิดนี้ถูกนำเข้าไปยังทวีปยุโรปในช่วงศตวรรษที่ 16 และแพร่หลายไปทั่วภูมิอากาศแบบอบอุ่นของโลก เนื่องด้วยดอกที่มีกลิ่นหอมอย่างมาก ซึ่งมักพบนำมาปลูกในช่วงต้นฤดูกาลเพื่อให้ออกดอกในช่วงคริสตมาสพอดี
ไฮอะซินท์เป็นพืชหัว มีขนาดเส้นผ่านศูนย์กลางหัว 3–7 ซม. ใบเป็นใบโอบต้น มีความยาว 15–35 ซม. กว้าง 1–3 ซม. มีสัมผัสนุ่ม อวบน้ำ และมีฐานใบเรียงเป็นวงก้นหอย ก้านดอกเป็นช่อกระจะมีความสูง 20–35 ซม. (หรืออาจยาวถึง 45 ซม. ซึ่งพบได้ยาก) ประกอบด้วยดอกมีกลิ่นสีม่วง 2–50 ดอก มีหลอดดอกยาว 3.5 ซม. และวงกลีบรวมมีหกแฉก
ปรัมปรา.
ในประมวลเรื่องปรัมปรากรีก ไฮอะซินท์เป็นเด็กหนุ่มซึ่งเป็นที่ชื่นชมจากทั้งอะพอลโลและเซไฟรัส แต่ถูกสังหารโดยจักร (discus) เนื่องจากการต่อสู้ด้วยความอิจฉาระหว่างเทพทั้งสอง เมื่อไฮอะซินทัสตาย โดยมีดอกไม้เติบโตขึ้นมาจากเลือดของเขา อย่างไรก็ตาม เทโอฟรัสตัสอธิบายว่าทั้งพืชพันธุ์ปลูกและพืชป่าที่เรียกว่า ὑάκινθος (hyakinthos) นั้นไม่ถือว่าเป็นต้นไฮอะซินท์ในยุคใหม่
การขยายพันธุ์.
การขยายพันธุ์นั้นสามารถทำได้อย่างง่ายดาย โดยการแบ่งหัว (bulb) ที่แยกออกจากต้นหลัก ซึ่งต้นไฮอะซินท์ในธรรมชาติก็ใช้วิธีการนี้เช่นกัน แต่ก็ยังมีไฮอะซินท์ที่ขยายพันธุ์โดยใช้เมล็ดด้วยเช่นกัน
หลังจากออกดอกแล้วจะเกิดถุงเมล็ดที่สุกแล้วขึ้น มีรูปร่างอ้วนและเป็นทรงกลม เมื่อถุงสุกแล้วจะแห้งและแตกออกเป็นสามส่วน แต่ละส่วนจะมีส่วนย่อยสองส่วน และจะมีเมล็ดอยู่ในปริมาณที่แตกต่างกัน ตัวเมล็ดเป็นสีดำที่มีเอไลโอโซมขนาดต่าง ๆ สีขาว เมล็ดจะถูกกระจายโดยอาศัยมด (myrmecochory) นั่นคือ มดจะมาขึ้นเมล็ดเหล่านี้ และแบกกลับไปยังรังโดยมดจะกินเอไลโอโซมเป็นอาหาร ส่วนเมล็ดก็จะสามารถงอกขึ้นได้ในรังมด
ไฮอะซินท์บ้านเป็นพันธุ์ปลูกที่มีประวัติยาวนานในฐานะไม้ประดับ ไฮอะซินท์นั้นขึ้นอยู่ทั่วไปในภูมิภาคเมดิเตอร์เรเนียน และต่อมาคือประเทศฝรั่งเศส (ใช้ในการปรุงน้ำหอม) และประเทศเนเธอร์แลนด์ (ศูนย์กลางพันธุ์ปลูกที่สำคัญ) และพื้นที่อื่น ๆ
ดอกของไฮอะซินท์จะออกในช่วงต้นฤดูใบไม้ผลิ ซึ่งเติบโตได้ดีที่สุดในช่วงที่มีแดดดีและมีร่มเงาในดินที่ระบายน้ำได้ดีแต่ไม่แห้ง โดยต้นจะเข้าสู่ระยะพักตัวในช่วงฤดูหนาว และจะคงอยู่ในพื้นที่ที่มีอากาศหนาวเย็นเท่านั้น ซึ่งดอกนั้นมีกลิ่นหอมและมีสีสันสดใส ไฮอะซินท์มีพันธุ์ปลูกที่ได้รับการคัดเลือกและตั้งชื่อกว่า 2,000 สายพันธุ์ ประกอบด้วยพันธุ์ที่มีดอกสีน้ำเงิน สีขาว สีเหลืองอ่อน สีชมพู สีแดง หรือสีม่วง ซึ่งสายพันธุ์ส่วนใหญ่ที่ได้รับการคัดเลือกนั้นมีช่อเชิงลดของดอกหนาแน่นกว่าพันธุ์ป่า โดยในแต่ละช่อเชิงลดจะมีดอก 40–100 หรือมากกว่า
พันธุ์ปลูก.
พันธุ์ปลูกต่อไปนี้เป็นสายพันธุ์ที่ได้รับรางวัลการ์เดนเมริตจากราชสมาคมพืชสวนแห่งสหราชอาณาจักร:-
การบังคับ.
ไฮอะซินท์เป็นหนึ่งในพืชหัวที่ได้รับความนิยมมากที่สุดในการนำมาเข้ากระบวนการบังคับ (forcing) ซึ่งเป็นกระบวนการที่กระตุ้นให้พืชออกดอกเร็วกว่าฤดูกาลธรรมชาติ (ในกรณีนี้คือคริสตมาสในเขตหนาว) โดยการให้ความอบอุ่นกับหัวเป็นเวลาหลายสัปดาห์ก่อนที่จะนำไปปลูกในที่สว่างและเย็น เช่น บริเวณหน้าต่างของห้องครัว หรืออาจปลูกในแจกันคอแคบเพื่อดูการเจริญเติบโตของระบบรากได้ด้วย
ความเป็นพิษ.
"H. orientalis" ประกอบด้วยแอลคาลอยด์ซึ่งจะเป็นพิษหากรับประทานเข้าไปในปริมาณมาก อย่างไรก็ตาม หัวของมันเป็นส่วนที่มีพิษมากที่สุดและไม่ควรรับประทานไม่ว่าจะกรณีใด ๆ ก็ตาม
การแต่งตั้งให้อัครสาวกสิบสองคน
การแต่งตั้งให้อัครสาวกสิบสองคน  เป็นตอนหนึ่งในงานรับใช้ของพระเยซู (ministry of Jesus) ที่ปรากฎในพระวรสารสหทรรศน์ทั้ง 3 ฉบับ: มัทธิว 10:1–4, มะระโก 3:13–19 และลูกา 6:12–16. โดยกล่าวถึงการเลือกอัครสาวกสิบสองคนจากการเรียกสาวกของพระเยซู
คัมภีร์ไบเบิล.
รายงานจากลูกา:
ต่อมาคราวนั้นพระองค์เสด็จไปที่ภูเขาเพื่อจะอธิษฐาน และได้อธิษฐานต่อพระเจ้าคืนยังรุ่ง ครั้นรุ่งเช้าแล้วพระองค์ทรงเรียกสาวกของพระองค์ แล้วทรงเลือกสิบสองคนออกจากหมู่สาวกนั้น ที่พระองค์ทรงเรียกว่า อัครสาวก คือซีโมน (ที่พระองค์ทรงให้ชื่ออีกว่า เปโตร) อันดรูว์น้องชายของเปโตร ยากอบและยอห์น ฟีลิปและบารโธโลมิว มัทธิวและโธมัส ยากอบบุตรชายของอัลเฟอัส ซีโมนที่เรียกว่า เศโลเท ยูดาสน้องชายของยากอบ และยูดาสอิสคาริโอทที่เป็นผู้ทรยศพระองค์ไว้นั้น
รายงานจากมัทธิว:
เมื่อพระองค์ทรงเรียกสาวกสิบสองคนของพระองค์มาแล้ว พระองค์ก็ประทานอำนาจให้เขาขับผีโสโครกออกได้ และให้รักษาโรคและความเจ็บไข้ทุกอย่างให้หายได้ อัครสาวกสิบสองคนนั้นมีชื่อดังนี้ คนแรกชื่อซีโมนที่เรียกว่าเปโตร กับอันดรูว์น้องชายของเขา ยากอบบุตรชายเศเบดี กับยอห์นน้องชายของเขา ฟีลิปและบารโธโลมิว โธมัสและมัทธิวคนเก็บภาษี ยากอบบุตรชายอัลเฟอัส และเลบเบอัสผู้ที่มีชื่ออีกว่าธัดเดอัส ซีโมนชาวคานาอันและยูดาสอิสคาริโอทผู้ที่ได้ทรยศพระองค์ไว้นั้น
รายงานจากมะระโก: